Aɣerbaz d tagnit tis kraḍ n gemmu n tutlayt n ugrud, imi d netta i yezdin sin n yiḥricen dnebdar yakan. Acku agrud ad yili yettidir s kran tarrayt di twacult-is d tmetti-is s usemres n tutlayt-is tayemmat i iwulef, war kra n tlisa neɣ kra n uḥebbas. Syin ad yaf iman-is sdat n umaḍal amaynut fell-as i yellan d aɣerbaz.Deg-s ad yesnarni timussniwin-is,ad yelmed tussiniwin yemgaraden, ad nernint tzemmar-is tisnilsanin d wumuɣ-is amawalan d wallaɣ-is. Anelmad azzayri mi ara yaweḍ ɣer uɣarbaz ad imagger tutlayt tamaynut fell-as ama d amazɣawal neɣ d aɛerbawal. Imi akken d-nenna yakan tutlayt n ulmad deg uɣarbaz azzayri d taɛrabt taklasikit, ɣef aya umuɣ i yella yessemras-it yakan ad ibeddel, ad yaf umuɣ n wawalen imaynuten asemres-is 24